*De ez az a kenyér, amely a mennyből szállt le, hogy aki eszik belőle, meg ne haljon:* (Jn 6,50)

Jézus a mennyből jött a földre. De nem csak úgy egyszerűen, hanem emberi testet is öltött, bele költözött a tér és idő korlátjába. A Biblia egy másik helyen úgy fogalmaz: *„...megüresítette magát...”* (Fil 2,7).

Mennyből való leszállása nem csak egy „látogatás” volt bolygónkon, hanem határozott céllal jött: az Élet Kenyere Ő. Földi élete erre fókuszált. Tette mindezt az Atya bölcs terve alapján. A terv szépségeit akkor ismerhetjük fel, ha visszanézünk a Bibliában leírt megtörtént eseményekre.

Aki magához veszi ezt a Kenyeret, azaz Jézust, nem hal meg. Nem fizikai étkezésről beszélek, hanem a „Kenyér” -ről mint az Élet jelképéről és egyben forrásáról. Jézusban e két tulajdonság tökéletes egységben van. *Vadon Gyula*